Na temelju čl.27. Statuta Grada Zlatara („Službeni glasnik Krapinsko-zagorske županije“ 36A/13, 9/18, 9/20 i 17A/21), Gradsko vijeće Grada Zlatara na 5. sjednici održanoj 02. prosinca 2021., donijelo je

ODLUKU

o davanju suglasnosti za provedbu ulaganja na području Grada Zlatara za projekt Rekonstrukcija i prenamjena kuće u ulici Braće Radić 4 za javnu upotrebu

I.

Ovom Odlukom daje se suglasnost Gradu Zlataru za provedbu ulaganja na području jedinice lokalne samouprave – Grad Zlatar za projekt Rekonstrukcija i prenamjena kuće u ulici Braće Radić 4 za javnu upotrebu.

II.

Ova suglasnost daje se u svrhu prijave ulaganja iz točke 1. ove odluke na natječaj za Mjeru 19, Podmjeru 19.2., Tip operacije 2.1.1. „*Ulaganja u opće društvenu infrastrukturu i pokretanje, poboljšanje ili proširenje lokalnih temeljnih usluga za ruralno stanovništvo*“ te se njome daje ovlast Gradu Zlataru za prijavu ulaganja na natječaj.

III.

Sastavni dio ove Odluke je Prilog odluci koji sadržava slijedeće stavke: naziv projekta, naziv korisnika, kratki opis projekta, društvena opravdanost projekta uključujući opis krajnjih korisnika i izjavu o dostupnosti ulaganja lokalnom stanovništvu i različitim interesnim skupinama, financijski kapacitet korisnika uključujući prikaz izvora sredstava i analizu troškova za provedbu projekta, ljudski kapacitet korisnika za provedbu projekta, doprinos ulaganja stvaranju novih radnih mjesta, način održavanja i upravljanja projektom te usklađenost projekta s Lokalnom razvojnom strategijom LAG Zeleni bregi.

IV.

Ova Odluka stupa na snagu danom donošenja, a objavit će se u „Službenom glasniku Krapinsko-zagorske županije“.

GRAD ZLATAR

GRADSKO VIJEĆE

KLASA: 300-01/21-01/15

URBROJ: 2211/01-02-21-4

Zlatar, 02. prosinca 2021. PREDSJEDNICA

Danijela Findak